**Zmluva o kúpe sieťových zariadení a**

**zabezpečení podpory a licencií**

**uzavretá podľa § 269 ods. 2 a § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) s využitím ustanovení**

**§ 58 a nasl. zákona č. 343/2015 Z . z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)**

(ďalej len „**Zmluva**“)

**Kupujúci:**

**Názov:** **Ministerstvo zahraničných vecí a európskych záležitostí Slovenskej republiky**

**Sídlo:** Hlboká cesta 2, 833 36 Bratislava

**IČO:** 00699021

**DIČ:** 2020879344

**IČ DPH:** SK2020879344

**Bankové spojenie:** Štátna pokladnica

**IBAN:**  SK36 8180 0000 0070 0007 3594

**SWIFT(BIC):** SPSRSKBA

**Zastúpený:**

(ďalej len „**Kupujúci**")

**a**

**Predávajúci:**

**Obchodné meno:**

**Sídlo/miesto podnikania:**

**IČO:**

**DIČ:**

**IČ DPH:**

**Bankové spojenie:**

**IBAN:**

**SWIFT(BIC):**

**Konajúci/zastúpený:**

**Zápis:**

(ďalej len „**Predávajúci**“)

(Kupujúci a Predávajúci spolu aj ako „**zmluvné strany**“)

uzatvárajú túto Zmluvu:

**Článok 1**

**Úvodné ustanovenia**

1. Zmluvné strany uzatvárajú Zmluvu v súlade s výsledkom verejného obstarávania s využitím dynamického nákupného systému podľa ustanovení § 58 a nasl. zákona o verejnom obstarávaní *„Zabezpečenie licencií, podpory a zariadení pre prevádzku systému ochrany sieťovej infraštruktúry MZVEZ SR“,* zákazka *„Nákup 4 firewallov vrátane licencií a podpory“* zadávaná v kategórii č. 6 *„Zariadenia pre prevádzku systému ochrany sieťovej infraštruktúry vrátane licencií a podpory k týmto zariadeniam“-* výzva na predkladanie ponúk č. 9*(ďalej len „DNS“).* Kupujúci ako verejný obstarávateľ oznámil zámer zriadiť DNS zverejnením oznámenia o vyhlásení verejného obstarávania vo Vestníku verejného obstarávania č. 210/2020 zo dňa 8.10.2020 pod značkou 34347-MUT a v Úradnom vestníku Európskej únie zo dňa 7.10.2020 pod číslom 2020/S 195-471130 (ďalej len „verejné obstarávanie“).
2. Predávajúci vyhlasuje, že:
3. sa oboznámil a preskúmal všetky podmienky a okolnosti súvisiace s plnením predmetu Zmluvy a sú mu známe všetky technické a kvalitatívne podmienky plnenia predmetu Zmluvy,
4. predmet Zmluvy je mu jasný a na základe svojich schopností, technického vybavenia a personálu, ktorý má k dispozícii, je schopný ho v súlade so Zmluvou, ako aj príslušnými právnymi predpismi plniť riadne, včas, kompletne a na požadovanej odbornej úrovni.
5. *Ak ku dňu uzavretia Zmluvy budú Poskytovateľovi známi subdodávatelia, ktorých bude využívať pri plnení Zmluvy, bude uvedené:*

Predávajúci vyhlasuje, že ku dňu uzavretia Zmluvy sú mu známi nasledovní subdodávatelia, ktorí sa budú podieľať na plnení predmetu Zmluvy:

1. Obchodné meno:

Sídlo/miesto podnikania:

IČO:

Percentuálny podiel z hodnoty plnenia:

Osoba oprávnená konať za subdodávateľa:

Meno a priezvisko:

Adresa pobytu:

Dátum narodenia:

*(pozn.: zoznam subdodávateľov bude rozšírený podľa skutočného počtu subdodávateľov)*

*Ak ku dňu uzavretia Zmluvy nebude mať Poskytovateľ žiadnych subdodávateľov, ktorých bude využívať pri plnení Zmluvy, bude uvedené:*

Predávajúci vyhlasuje, že ku dňu uzavretia Zmluvy nezadáva žiadnu časť plnenia podľa Zmluvy subdodávateľovi.

1. Predávajúci sa zaväzuje oznámiť Kupujúcemu akúkoľvek a každú zmenu údajov každého svojho subdodávateľa podieľajúceho sa na plnení predmetu Zmluvy, a to v rozsahu: obchodné meno, sídlo/miesto podnikania, IČO, percentuálny podiel z hodnoty plnenia podľa Zmluvy, údaje osoby oprávnenej konať za subdodávateľa v rozsahu mena a priezviska, adresy pobytu, a dátumu narodenia. Zmenu údajov je Predávajúci povinný oznámiť Kupujúcemu písomne najneskôr 5 pracovných dní pred dňom účinnosti takej zmeny.
2. Predávajúci je oprávnený zmeniť subdodávateľa alebo pribrať subdodávateľa (spoločne ako „zmena“) počas trvania tejto Zmluvy, pričom subdodávateľ, ktorého sa návrh na zmenu týka, musí byť zapísaný v registri partnerov verejného sektora podľa § 11 ods. 1 zákona o verejnom obstarávaní, ak sa naň taká povinnosť vzťahuje. Predávajúci je povinný Kupujúcemu najneskôr v 5. deň, ktorý predchádza dňu, v ktorom sa subdodávateľ začne podieľať na plnení predmetu Zmluvy, predložiť písomné oznámenie o zmene subdodávateľa, ktoré bude obsahovať údaje minimálne v rozsahu: obchodné meno, sídlo/miesto podnikania, IČO, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
3. Predávajúci je v súlade s § 4 zákona č. 315/2016 Z. z. o registri partnerov verejného sektora a o zmene a doplnení niektorých zákonov povinný byť zapísaný v registri partnerov verejného sektora aspoň po dobu trvania Zmluvy, ak sa táto povinnosť na Predávajúceho vzťahuje.

**Článok 2**

**Predmet Zmluvy a predmet kúpy**

1. Predávajúci sa zaväzuje v súlade so Zmluvou dodať predmet kúpy uvedený v bode 2.3 (ďalej spolu aj „Tovar“) a
   1. previesť na Kupujúceho vlastnícke právo k predmetu kúpy uvedenému v bode 2.3 písm. a) a špecifikovanému v prílohe č. 1 „Technická špecifikácia Tovaru“ (ďalej len „Príloha č. 1“)
   2. umožniť Kupujúcemu využívať podporu a licencie k hardvéru uvedené v bode 2.3 písm. b) po dobu stanovenú v Prílohe č. 1.
2. Kupujúci sa zaväzuje objednaný, riadne a včas dodaný Tovar prevziať v súlade so Zmluvou a za prevzatý Tovar zaplatiť Predávajúcemu cenu uvedenú v čl. 4 a v prílohe č. 2 „Cenník Tovaru“ (ďalej len „Príloha č. 2“) za podmienok uvedených v článku 5 tejto Zmluvy.
3. Predmetom kúpy (Tovar) sú:
   1. hardvér uvedený a špecifikovaný v Prílohe č. 1, položka č. 1 a č. 2 v Prílohe č. 2 (ďalej len „Hardvér“),
   2. podpora a licencie k Hardvéru uvedené v Prílohe č. 1, položky č. 3 až č. 10 v Prílohe č. 2 (ďalej len „Podpora“).

**Článok 3**

**Dodanie Tovaru a povinnosti zmluvných strán**

1. Zmluvné strany sú povinné do piatich dní odo dňa účinnosti Zmluvy navzájom si oznámiť mená, priezviská, a kontaktné údaje svojich oprávnených osôb v rozsahu telefónneho čísla a e-mailovej adresy. Zmluvné strany môžu kedykoľvek zmeniť svoje oprávnené osoby; táto zmena je voči druhej zmluvnej strane účinná okamihom doručenia písomného oznámenia o tejto zmene.
2. Zmluvné strany určujú na účely elektronickej komunikácie prostredníctvom e-mailu adresy svojich oprávnených osôb oznámené v súlade s bodom 3.1. Až do oznámenia kontaktných údajov oprávnených osôb zmluvné strany určujú na účely elektronickej komunikácie nasledovné adresy:

Predávajúci:

Kupujúci:

Zmluvné strany sú povinné elektronickou poštou oznámiť si zmenu údajov uvedených v tomto bode bezodkladne a táto zmena nadobudne účinky jej oznámením druhej zmluvnej strane.

1. Oprávnené osoby Kupujúceho sú oprávnené podpisovať a preberať písomnosti vo veciach týkajúcich sa plnenia Zmluvy, prevziať dodaný Tovar a podpísať preberací protokol.
2. Kupujúci vyhlasuje, že žiadna ním určená oprávnená osoba nie je oprávnená konať v mene a na účet Kupujúceho vo veci zmien Zmluvy, ukončenia platnosti Zmluvy, ako ani uzatvárať dodatky k Zmluve, ak na tieto úkony nebola osobitne splnomocnená.
3. Predávajúci sa zaväzuje dodať Kupujúcemu Tovar uvedený v bode 2.3, špecifikovaný v Prílohe č. 1 a v množstve podľa Prílohy č. 2 nasledovne:
4. Firewally typu A do 25.11.2021,
5. Firewally typu B do 25.11.2021,
6. Podporu pre Firewall typu A (položky č. 3 až 7 v Prílohe č. 2) na obdobie od 26.11.2021 do 19.03.2024,
7. Podporu pre Firewall typu B (položky č. 8 až 10 v Prílohe č. 2) na obdobie od 26.11.2021 do 19.03.2024.
8. Predávajúci je povinný dodať Kupujúcemu Hardvér bez vecných a právnych vád a tak, aby spĺňal požiadavky podľa Prílohy č. 1, bol 1. akosti, nový, nepoužívaný, zabalený, nepoškodený a so všetkým príslušenstvom štandardne dodávaným výrobcom spoločne s týmto Hardvérom. Súčasne s Hardvérom je Predávajúci povinný dodať Kupujúcemu aj všetky doklady, ktoré sú potrebné na prevzatie a riadne užívanie Hardvéru.
9. Predávajúci je povinný zabezpečiť pre Kupujúceho právo využívať Podporu minimálne v rozsahu, aký určujú štandardné licenčné podmienky koncového užívateľa, s ktorými je Podpora bežne predávaná a/alebo distribuovaná, a to tak, aby užívacie právo Kupujúceho k dodanej Podpore nebolo akokoľvek obmedzené. Predávajúci je povinný bezodkladne po uzatvorení Zmluvy Kupujúcemu dodať alebo sprístupniť štandardné licenčné podmienky koncového užívateľa Podpory podľa predchádzajúcej vety, ak takéto podmienky existujú.
10. Balenie a nakladanie Hardvéru, prepravu Hardvéru do miesta dodania a jeho vykladanie v mieste dodania zabezpečuje Predávajúci na svoje nebezpečenstvo tak, aby bolo zabezpečené bezpečné dodanie Hardvéru.
11. Miestom dodania Tovaru je sídlo Kupujúceho. Predávajúci je povinný najmenej jeden pracovný deň pred dodaním Hardvéru oznámiť Kupujúcemu presný dátum a čas dodania Hardvéru, pričom Predávajúci stanoví dátum a čas dodania na pracovný deň od 8.00 hod. do 14.30 hod. Kupujúci je povinný riadne a včas dodaný Hardvér prevziať za podmienok stanovených Zmluvou.
12. Ak Predávajúci neoznámi dátum a čas dodania Hardvéru podľa predchádzajúceho bodu, Kupujúci nie je povinný prevziať Hardvér v deň dodania, ale až v nasledujúci pracovný deň v čase dohodnutom s Predávajúcim, a ak nedôjde k dohode, tak v čase stanovenom Kupujúcim. Náklady spojené s odmietnutím prevzatia neoznámenej dodávky Hardvéru a jeho ďalšou prepravou znáša Predávajúci.
13. Predávajúci je povinný dodať objednaný Tovar spoločne s preberacím protokolom v potrebnom počte vyhotovení tak, aby každá zmluvná strana mala minimálne jedno vyhotovenie preberacieho protokolu. Preberací protokol musí obsahovať najmä výrobné čísla dodávaného Hardvéru, položkový súpis dodávaného Tovaru, jeho množstvo, jednotkovú a celkovú cenu dodávaného Tovaru bez a s DPH, sadzbu DPH, a vyčíslenie sumy DPH, číslo Zmluvy, dátum a podpis Predávajúceho a odtlačok jeho pečiatky, ak pečiatkou disponuje a dátum a podpis prevzatia Tovaru zo strany Kupujúceho a potvrdenie o skontrolovaní Tovaru podľa bodu 3.12.
14. Predávajúci sa zaväzuje pred prevzatím Tovaru Kupujúcim umožniť oprávnenej osobe Kupujúceho skontrolovať dodávaný Tovar. Kupujúci nie je povinný Tovar prevziať, ak Tovar nezodpovedá špecifikácii uvedenej v Zmluve a/alebo ak Predávajúci neumožní Kupujúcemu skontrolovať Tovar. Kupujúci je oprávnený odoprieť prevzatie dodávaného Tovaru s akýmikoľvek vadami.
15. Tovar je dodaný a prevzatý momentom jeho protokolárneho prevzatia, t.j. podpisom preberacieho protokolu oprávnenou osobou Predávajúceho, a oprávnenou osobou Kupujúceho. Návrh preberacieho protokolu vypracuje v súlade s bodom 3.11 Predávajúci a v preberacom protokole oprávnená osoba Kupujúceho označí prevzatý Tovar a neprevzatý Tovar s odôvodnením neprevzatia.
16. Vlastnícke právo k Hardvéru a nebezpečenstvo škody na ňom (strata, zničenie a poškodenie Hardvéru) prechádzajú na Kupujúceho okamihom jeho riadneho prevzatia podľa bodu 3.13.

**Článok 4**

**Kúpna cena**

1. Kúpna cena podľa Zmluvy je stanovená v súlade so zákonom NR SR č. 18/1996 Z. z. o cenách v znení neskorších predpisov ako maximálna a v súlade s bodom 4.3 konečná. K cene bude účtovaná DPH v súlade s platnými právnymi predpismi.
2. V cene Hardvéru je zahrnutý recyklačný poplatok podľa zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov, všetko príslušenstvo dodávané štandardne výrobcom spoločne s Tovarom ako aj všetky náklady súvisiace s dodaním Hardvéru vrátane nákladov na dopravu, balenie a prípadné poistenie prepravy Tovaru.
3. Kúpna cena podľa Zmluvy pokrýva všetky odmeny a náklady Predávajúceho spojené s plnením predmetu Zmluvy, teda aj náklady spojené s preukazovaním vyhlásení Predávajúceho uvedených v Zmluve, ako aj všetky ďalšie prípadné náklady Predávajúceho.
4. Predávajúci nie je oprávnený zvýšiť cenu dodávaného Tovaru podľa Zmluvy.
5. Celková cena za Tovar je dohodnutá vo výške .......... EUR bez DPH (slovom: .............................. bez DPH), .......... EUR s DPH (slovom: .............................. s DPH). Cena jednotlivých položiek Hardvéru a Podpory je uvedená v Prílohe č. 2.
6. Ak sa Predávajúci, ktorý v momente uzavretia Zmluvy nie je platiteľom DPH, stane po uzavretí Zmluvy platiteľom DPH, kúpna cena uvedená bez DPH v bode 4.5 sa bude považovať za cenu s DPH od vzniku povinnosti Predávajúceho odvádzať DPH.
7. Nárok Predávajúceho na zaplatenie kúpnej ceny Tovaru vzniká až jeho dodaním v súlade s článkom 3.

**Článok 5**

**Platobné podmienky a fakturácia**

1. Platba kúpnej ceny sa realizuje prevodom na bankový účet Predávajúceho na základe faktúry vystavenej Predávajúcim po tom, čo Kupujúci prevezme dodaný Tovar podľa článku 3. Zmluvné strany sa dohodli, že Kupujúci kúpnu cenu uhradí na bankový účet Predávajúceho uvedený v záhlaví Zmluvy. Predávajúci berie na vedomie a súhlasí, že nie je oprávnený požadovať zaplatenie kúpnej ceny na iný bankový účet než ten, ktorý je uvedený v záhlaví Zmluvy; k zmene bankového účtu, na ktorý Kupujúci uhradí kúpnu cenu podľa Zmluvy, môže dôjsť iba uzavretím dodatku k Zmluve, predmetom ktorého bude zmena čísla IBAN a/alebo kódu SWIFT (BIC) bankového účtu Predávajúceho v záhlaví Zmluvy.
2. Lehota splatnosti faktúry je 30 dní od jej riadneho doručenia Kupujúcemu.
3. Lehota splatnosti faktúry sa na účely Zmluvy považuje za dodržanú, ak v posledný deň lehoty splatnosti bude fakturovaná suma odpísaná z účtu Kupujúceho v prospech účtu Predávajúceho.
4. Faktúra vystavená Predávajúcim musí spĺňať náležitosti určené príslušnými právnymi predpismi a musí byť v súlade so Zmluvou, v opačnom prípade je Kupujúci oprávnený vrátiť Predávajúcemu faktúru na prepracovanie. Oprávneným vrátením faktúry prestáva plynúť jej lehota splatnosti; nová lehota splatnosti začne plynúť odo dňa doručenia riadne prepracovanej faktúry Kupujúcemu.
5. Predávajúci je povinný doručiť Kupujúcemu faktúru podľa tohto článku v listinnej podobe. Povinnou prílohou vyhotovenia faktúry je kópia preberacieho protokolu fakturovaných položiek Tovaru.
6. Predávajúcemu vzniká právo na vystavenie faktúry až momentom prevzatia Tovaru a podpísania preberacieho protokolu oprávnenou osobou Kupujúceho. Podkladom pre vystavenie faktúry je preberací protokol podpísaný oprávnenou osobou Kupujúceho. Faktúra musí obsahovať všetky náležitosti faktúry podľa zákona č. 222/2004 Z. z. o dani z pridanej hodnoty v znení neskorších predpisov a účtovného dokladu podľa zákona č. 431/2002 Z. z. o účtovníctve v znení neskorších predpisov, ako aj špecifikáciu prevzatého plnenia. Za správne vyhotovenie faktúry zodpovedá v plnom rozsahu Predávajúci.
7. Okrem náležitostí faktúry vyžadovaných podľa tohto článku je Predávajúci povinný vo faktúre uviesť svoje IČO, DIČ, IČ DPH ak mu bolo pridelené, alebo údaje týmto údajom ekvivalentné v krajine sídla Predávajúceho, svoje obchodné meno, a názov banky, jej kód SWIFT/BIC, poštovú adresu sídla pobočky banky, kde je zriadený bankový účet, na ktorý Kupujúci v súlade s bodom 5.1 uhradí fakturovanú sumu, a číslo takého bankového účtu vo formáte IBAN. V prípade, ak z technických dôvodov nebude môcť Predávajúci informácie podľa tohto bodu na faktúre uviesť, uvedie tieto informácie v prílohe faktúry.
8. Kupujúci neposkytne Predávajúcemu preddavky ani zálohové platby.

**Článok 6**

**Vady Tovaru a záruka**

1. Predávajúci zodpovedá za vady, ktoré má Tovar pri dodávke podľa článku 3 v čase ich prevzatia Kupujúcim, za vady, ktoré vzniknú po ich prevzatí, ak sú spôsobené porušením povinnosti Predávajúceho, ako aj za vady vzniknuté počas záručnej doby.
2. S výnimkou odchylnej úpravy uvedenej v Zmluve, pre zodpovednosť za vady a záruku za akosť Tovaru platia ustanovenia § 422 až 441 Obchodného zákonníka, s výnimkou ustanovení § 428, § 435 ods. 1 až 3, § 438 a § 441 ods. 1 Obchodného zákonníka.
3. Hardvér má vady, ak
4. nebol dodaný v dohodnutom množstve, type a kvalite,
5. nespĺňa požiadavky tejto Zmluvy a Prílohy č. 1,
6. bol dodaný iný Hardvér, než ten ktorý je špecifikovaný v Zmluve,
7. Hardvér vykazuje zjavné vady,
8. nebol zabezpečený obalom vhodným na prepravu a obalom potrebným na jeho uchovanie a ochranu,
9. je zaťažený právom tretej osoby,
10. počas záručnej doby nie je spôsobilý na použitie na obvyklý účel alebo si počas tejto doby nezachová obvyklé vlastnosti.
11. Podpora má vady, ak
12. nebola dodaná v dohodnutom množstve, type a kvalite,
13. nespĺňa požiadavky tejto Zmluvy a Prílohy č. 1,
14. bola dodaná iným spôsobom s iným výsledkom, než ako je špecifikované v Zmluve,
15. vykazuje zjavné vady, t. j. pri prevádzke Hardvéru nespĺňa výrobcom deklarované vlastnosti a parametre,
16. Predávajúci nezabezpečil pre Kupujúceho v súlade s podmienkami Zmluvy užívacie právo k Podpore.
17. Predávajúci poskytuje Kupujúcemu záruku za akosť dodaného Tovaru vrátane všetkých jeho súčastí a príslušenstva. Záručná doba pre jednotlivé položky Tovaru je minimálne 2 ročná, ak záručná doba uvedená v záručnom liste alebo inom dokumente dodávanom spolu s Tovarom nie je dlhšia.
18. Záručná doba začína plynúť odo dňa prevzatia Tovaru Kupujúcim uvedeného v preberacom protokole.
19. Počas záručnej doby je Predávajúci povinný na základe písomnej reklamácie Kupujúceho bezodplatne a bezodkladne poskytnúť Kupujúcemu záručný servis, teda odstrániť reklamované vady Tovaru, a to aj v prípade, ak sa domnieva, že za reklamované vady nezodpovedá. V takomto prípade až do doby právoplatného rozhodnutia súdu o spornej reklamácii znáša náklady na odstránenie reklamovaných vád Predávajúci.
20. Predávajúci je povinný začať s odstraňovaním reklamovanej vady do 8 hodín od momentu jej nahlásenia a vadu odstrániť do 16 hodín od začiatku odstraňovania vady. V prípade, že odstránenie vady závisí od poskytnutia opravy firmvéru/softvéru zariadenia zo strany výrobcu, Predávajúci je povinný vadu odstrániť do 10 hodín od prijatia, alebo zverejnenia opravenej verzie firmvéru/softvéru zo strany výrobcu. Reklamované vady je Predávajúci povinný odstraňovať v mieste inštalácie alebo umiestnenia vadného Tovaru.
21. Postup podľa bodu 6.8 sa neuplatní v prípade Tovaru inštalovaného alebo nachádzajúceho sa mimo územia Slovenskej republiky, a platí, že Predávajúci je povinný odstrániť reklamovanú vadu takého Tovaru do 10 hodín od jeho prevzatia od Kupujúceho. Náklady na dovezenie Tovaru z územia mimo Slovenskej republiky do sídla Kupujúceho znáša Kupujúci a náklady za prevoz Tovaru zo sídla Kupujúceho do miesta odstraňovania vady a späť do sídla Kupujúceho znáša Predávajúci.
22. Lehoty na odstránenie reklamovaných vád Tovaru podľa bodu 6.8 a 6.9 plynú počas pracovných dní od 8:00 do 16:00.
23. Ak sa Predávajúci dostane do omeškania s odstránením reklamovaných vád Tovaru, Kupujúci je oprávnený zabezpečiť ich odstránenie sám alebo prostredníctvom tretej osoby, a to bez dopadu na platnosť záruky. Náklady, ktoré Kupujúcemu vzniknú v súvislosti s odstraňovaním vád Tovaru, si je Kupujúci oprávnený bez obmedzenia alebo finančného limitu uplatniť u Predávajúceho.
24. Ak sa preukáže, že oprava alebo výmena vadného Hardvéru presiahne lehotu na odstránenie reklamovaných vád Tovaru podľa bodu 6.8, Predávajúci je povinný najneskôr do uplynutia lehoty podľa bodu 6.8 vypožičať Kupujúcemu na dobu opravy alebo výmeny vadného Hardvéru funkčné zariadenie s minimálne tými istými technickými parametrami a špecifikáciami (prípadne lepšími), ktoré zabezpečí funkčnosť systému po dobu opravy alebo výmeny vadného Tovaru. Toto ustanovenie sa neuplatní v prípade Tovaru podľa bodu 6.9.
25. Pre vylúčenie všetkých pochybností sa za odstránenie vád považuje dodanie náhradného nového bezvadného Hardvéru za vadný Hardvér, dodanie chýbajúceho Hardvéru, odstránenie právnych vád Tovaru, ako aj oprava Hardvéru. Kupujúci je oprávnený zvoliť si spôsob odstránenia vád Tovaru v súlade s týmto bodom.
26. Ak Predávajúci odstraňuje vady Tovaru dodaním náhradného tovaru, je oprávnený dodať Kupujúcemu ako náhradný tovar aj tovar, ktorý je ekvivalentný vadnému Tovaru, ak predloží Kupujúcemu potvrdenie výrobcu vadného Tovaru o ukončení výroby takého Tovaru alebo iné vyjadrenie výrobcu Tovaru o tom, že taký Tovar nie je viac možné dodať a súčasne sú jeho technické parametre a špecifikácie rovnaké alebo lepšie, ako sú technické parametre a špecifikácie nahrádzaného vadného Tovaru.
27. Ak Kupujúci nebude môcť využívať Podporu po dobu stanovenú v Zmluve z dôvodu na strane Predávajúceho alebo výrobcu, je Predávajúci povinný do 15 dní od doručenia výzvy Kupujúceho vrátiť Kupujúcemu alikvotnú časť ceny Tovaru zodpovedajúcu obdobiu, za ktoré Kupujúci nemôže využívať Tovar.

**Článok 7**

**Sankcie**

1. Ak sa Predávajúci dostane do omeškania s dodaním ktorejkoľvek položky Tovaru v lehote uvedenej v bode 3.5, vznikne Kupujúcemu právo na zmluvnú pokutu vo výške 1 % z ceny položky Tovaru s DPH uvedenej v Prílohe č. 2, s dodaním ktorej je Predávajúci v omeškaní, a to za každý aj začatý deň omeškania s dodaním tejto položky.
2. Ak sa Predávajúci dostane do omeškania s predložením oznámení alebo dokumentov podľa bodov 1.4, a/alebo 1.5 alebo so splnením povinnosti uvedenej v bode 6.15, alebo 7.6 vznikne Kupujúcemu právo na zmluvnú pokutu vo výške 200 EUR za každý aj začatý deň omeškania.
3. Ak sa Predávajúci dostane do omeškania so začatím odstraňovania vady a/alebo jej odstránením v lehote podľa bodu 6.8 alebo s odstránením vady v lehote podľa bodu 6.8 alebo 6.9, alebo ak sa dostane do omeškania s vypožičaním náhradného tovaru v lehote podľa bodu 6.12, Kupujúcemu vznikne právo na zmluvnú pokutu v sume 100 EUR za každú aj začatú hodinu omeškania.
4. Ak Predávajúci zadá plnenie predmetu Zmluvy takému subdodávateľovi, ktorý nie je zapísaný v registri partnerov verejného sektora podľa § 11 zákona o verejnom obstarávaní, hoci sa naň taká povinnosť vzťahuje, a/alebo ak Predávajúci zadá plnenie predmetu Zmluvy novému subdodávateľovi pred tým, ako predložil Kupujúcemu písomné oznámenie o zmene subdodávateľa podľa bodu 1.4 a/alebo ak Predávajúci poruší povinnosť uvedenú v bode 1.6, vznikne Kupujúcemu právo na zmluvnú pokutu vo výške 5 % z ceny Tovaru uvedenej v bode 4.5 za každé jednotlivé také konanie.
5. Ak je Kupujúci v omeškaní so zaplatením faktúry, Predávajúci je oprávnený účtovať Kupujúcemu zákonné úroky z omeškania podľa príslušných platných právnych predpisov.
6. Zmluvnú pokutu uvedenú v bodoch 7.1 až 7.5 Predávajúci uhradí na základe písomnej výzvy do 15 kalendárnych dní odo dňa jej doručenia bankovým prevodom na účet Kupujúceho.

**Článok 8**

**Trvanie a spôsob zániku Zmluvy**

1. Zmluvu možno ukončiť vzájomnou písomnou dohodou zmluvných strán alebo odstúpením ktorejkoľvek zmluvnej strany v súlade so Zmluvou alebo v súlade so všeobecne záväzným právnym predpisom, najmä § 19 zákona o verejnom obstarávaní.
2. Predávajúci je v súlade s predchádzajúcim bodom oprávnený odstúpiť od Zmluvy z dôvodu neuhradenia ceny Tovaru, len ak Kupujúci neuhradil cenu za riadne odovzdaný a prevzatý Tovar ani do 7 dní odo dňa doručenia výzvy Predávajúceho na zaplatenie dlžnej sumy podľa tejto vety.
3. Kupujúci môže odstúpiť od Zmluvy v prípadoch, ktoré stanovuje Obchodný zákonník. a/ alebo ak:
   1. je na majetok Predávajúceho podaný návrh na vyhlásenie konkurzu,
   2. je na majetok Predávajúceho začaté exekučné konanie alebo iný výkon rozhodnutia,
   3. ak bol na osobu Predávajúceho podaný návrh na zrušenie s likvidáciou alebo bez likvidácie, ako aj v prípade, ak súd začal voči osobe Predávajúceho konanie podľa § 68 ods. 6 Obchodného zákonníka v znení neskorších predpisov,
   4. ak bol na Predávajúceho podaný návrh na povolenie reštrukturalizácie,
   5. ak bolo na majetok Predávajúceho zastavené konkurzné konanie pre nedostatok majetku,
   6. ak boli voči Predávajúcemu začaté konania obdobné konaniam podľa tohto bodu v súlade s predpismi platnými v krajine sídla Predávajúceho,
   7. ak Kupujúci preukázateľne zistí, že sa Predávajúci dopúšťa nelegálneho zamestnávania,
   8. z dôvodu podstatného porušenia povinnosti Predávajúceho podľa bodu 8.5 alebo
   9. v prípade opakovaného výskytu tej istej vady na Tovare a/alebo jeho časti (komponente), ktorá už bola Kupujúcim alebo výrobcom odstraňovaná minimálne trikrát.
4. Predávajúci sa zaväzuje Kupujúceho písomne informovať o vzniku akejkoľvek skutočnosti podľa bodu 8.3 písm. a) až f), a to najneskôr do piatich pracovných dní odo dňa, kedy sa Predávajúci o takej skutočnosti dozvedel.
5. Kupujúci môže z dôvodu podstatného porušenia povinnosti Predávajúceho odstúpiť od Zmluvy. Za podstatné porušenie povinnosti Predávajúceho sa považuje najmä:
6. ak Predávajúci poruší ktorúkoľvek svoju povinnosť podľa bodu 1.4 a 1.5.
7. ak sa vyhlásenie Predávajúceho podľa bodu 1.3 ukáže byť nepravdivým,
8. ak Predávajúci poruší svoju povinnosť vyplývajúcu mu zo Zmluvy s výnimkou situácie podľa písm. a) a b) tohto bodu, a k náprave nedôjde do 7 dní po uplynutí lehoty na splnenie jeho povinnosti.
9. Ak ktorákoľvek zmluvná strana využije svoje právo odstúpiť od Zmluvy, je Kupujúci povinný zaplatiť Predávajúcemu cenu za už Kupujúcim prevzatý Tovar, pričom pre vyúčtovanie a úhradu ceny takéhoto Tovaru platia podmienky dohodnuté v Zmluve.
10. Účinky odstúpenia nastávajú momentom doručenia písomného oznámenia o odstúpení druhej zmluvnej strane. Odstúpením od tejto dohody nie sú dotknuté nároky zmluvných strán na náhradu škody a zaplatenie zmluvnej pokuty.
11. Oznámenie o odstúpení musí byť písomné a musí byť zaslané a doručené druhej zmluvnej strane spôsobom podľa bodu 9.1.

**Článok 9**

**Komunikácia zmluvných strán**

1. Písomnosť doručovaná poštovou službou, kuriérom, alebo osobne sa považuje za doručenú dňom jej prevzatia adresátom. Za deň doručenia písomnosti sa považuje aj deň odopretia prevzatia písomnosti adresátom. Ak si adresát nevyzdvihne písomnosť do piatich dní od uloženia na pošte, posledný deň tejto lehoty sa považuje za deň doručenia, aj keď sa adresát o jej uložení na pošte nedozvedel. Ak sa písomnosť doručovaná poštovou službou vráti odosielateľovi s poznámkou „adresát neznámy“ alebo s inou obdobnou poznámkou, považuje sa písomnosť za doručenú v deň vyznačenia tejto poznámky zo strany doručujúceho subjektu. Zmluvné strany nie sú oprávnené skrátiť odbernú lehotu na menej než 10 dní.
2. Zmluvné strany určujú na účely písomnej komunikácie uskutočňovanej spôsobom podľa bodu 9.1 adresy svojich sídiel/miest podnikania uvedené v záhlaví Zmluvy. Kupujúci je oprávnený využiť na zasielanie písomnej komunikácie podľa bodu 9.1 aj inú Predávajúcim písomne oznámenú adresu na doručovanie, alebo aktuálnu adresu sídla/miesta podnikania Predávajúceho zapísanú v obchodnom registri alebo živnostenskom registri Slovenskej republiky, alebo zapísanú v inom verejnom registri.
3. Korešpondencia doručovaná elektronicky prostredníctvom e-mailu sa považuje za doručenú dňom nasledujúcim po dni jej odoslania, a to aj vtedy, ak ju adresát neprečítal; to neplatí v prípade doručovania reklamácií vád Tovaru podľa čl. 6 „Vady Tovaru a záruka.“ Korešpondencia doručovaná elektronicky prostredníctvom e-mailu sa považuje za doručenú momentom jej odoslania, a to aj vtedy, ak ju adresát neprečítal. Pre vylúčenie všetkých pochybností zmluvné strany zhodne konštatujú, že s výnimkou písomností, pre ktoré sa v tejto zmluve požaduje doručovanie spôsobom podľa bodu 9.1 alebo listinná forma, všetku korešpondenciu týkajúcu sa Zmluvy a jej plnenia je možné zasielať prostredníctvom e-mailu.

**Článok 10**

**Záverečné ustanovenia**

1. Zmluvu možno meniť a dopĺňať výlučne na základe dohody zmluvných strán formou vzostupne číslovaných písomných dodatkov podpísaných oboma zmluvnými stranami a uzavretých v súlade s platnými právnymi predpismi, a to najmä zákonom o verejnom obstarávaní.
2. Neoddeliteľnými prílohami k Zmluve sú:
3. príloha č. 1 „Technická špecifikácia Tovaru“,
4. príloha č. 2 „Cenník Tovaru“.
5. Vzťahy neupravené Zmluvou sa riadia príslušnými ustanoveniami Obchodného zákonníka a ostatnými právnymi predpismi platnými v Slovenskej republike súvisiacimi s plnením predmetu Zmluvy; rozhodným právom je právo Slovenskej republiky.
6. Zmluvné strany sa v súlade s čl. 6 Dohovoru OSN o medzinárodnej kúpe tovaru uverejneného oznámením Federálneho ministerstva zahraničných vecí č. 160/1991 Zb. dohodli na vylúčení aplikácie citovaného Dohovoru na ich zmluvný vzťah založený touto Zmluvou.
7. Na riešenie sporov zo Zmluvy sú príslušné súdy Slovenskej republiky.
8. Zmluva je vypracovaná v piatich rovnopisoch, z ktorých každý má platnosť originálu. Predávajúci obdrží 2 rovnopisy a Kupujúci obdrží 3 rovnopisy.
9. Zmluva nadobúda platnosť dňom jej podpisu zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
10. Zmluvné strany vyhlasujú, že si Zmluvu riadne prečítali, jej obsahu porozumeli, a na znak súhlasu ju slobodne, vážne a bez nátlaku podpísali.

**Za Kupujúceho: Za Predávajúceho:**

V Bratislave dňa ................................ V Bratislave dňa ................................

............................................................. ..........................................................

.............................................................